open-index/open-wikipedia-markdown huggingface dataset:
Finmar Family

**Finmar Family** on Suomessa 1969–1983 valmistettu puoliliukuva lasikuituinen moottorivene. Veneen hyttirakenne ja sisustus on tänä aikana muutamia kertoja hiukan muuttunut ja sitä sai useilla eri moottorivaihtoehdoilla. Pituus on 8 metriä ja leveys 2,60 metriä. Matkanopeus on tyypillisesti 12-16 solmua ja siinä on kokoluokassaan hyvät meriominaisuudet.

Veneen muoteilla on myöhemmin rakennettu venettä nimeltä Seiskari 27.

## Aiheesta muualla

* Finmar veneiden historiaa käsittelevä sivusto
Bafatán roomalaiskatolinen hiippakunta

**Bafatán roomalaiskatolinen hiippakunta** on katolisen kirkon hiippakunta, joka toimii Afrikassa Guinea-Bissaun valtion etelä- ja itäosissa.

## Historia ja nykytilanne
Hiippakunta perustettiin 13. maaliskuuta 2001 erottamalla se Bissaun hiippakunnasta. Tuolloin siihen kuului 31 000 jäsentä, mikä muodosti 6,3% alueen väestöstä, 9 seurakuntaa ja 16 pappia. Vuonna 2015 hiippakunnan ykdeksässä seurakunnassa oli jäseniä 34 635 eli 4,8% alueen väestöstä. Papistoa oli 22.

## Piispat
* Carlos Pedro Zilli (13. maaliskuuta 2001 - 

## Lähteet
Supermac

**Supermac** voi tarkoittaa ainakin seuraavia:

* Harold Macmillan, Yhdistyneen kuningaskunnan pääministeri, josta käytettiin kyseistä lempinimeä
* Supermac’s, vuonna 1978 perustettu irlantilainen pikaruokaketju
* *Super-Mac*, *[[Buster]]*-sarjakuvalehden sarja ja hahmo
* UMAX Supermac, UMAX Technologies -yhtiön tietokonesarja
São Rafael (1898)

**São Rafael** oli Portugalin laivaston vuonna 1898 vesillelaskettu São Gabriel -luokan panssarikansiristeilijä.

## Valmistus

Alus tilattiin Ranskasta Le Havren telakalta. Alus laskettiin vesille 5. heinäkuuta 1898.

## Palvelus
Alus tulitti kolmipäiväisen Lissabonin kapinan aikana lokakuussa 1910 risteilijöiden *[[Dom Carlos I (1898)|Dom Carlos I]]* ja *[[Adamastor (1896)|Adamastorin]]* kanssa Lissabonissa olleita kuningasmielisiä joukkoja. Portugalin ensimmäinen tasavalta julistettiin 5. lokakuuta kuninkaan paettua maasta.

Alus poistettiin alusluettelosta vuonna 1924.

## Lähteet
*
*

### Viitteet
Pemba (mytologia)

**Pemba** tai **Bemba** on Länsi-Afrikan bambarojen luojajumala. Maailmanhenki Yo laski Pemban maan päälle, ja puu kasvoi hänestä. Faron luomat ihmiset etsivät suojaa puun siimeksestä ja uhrasivat vertaan sille, jotta se vahvistuisi. Jumalallinen puu paritteli naisten kanssa synnyttääkseen eläviä olentoja.

## Lähteet
* 
### Viitteet
São Gabriel -luokka

**São Gabriel -luokka** oli Portugalin laivaston kahden 1898 vesillelasketun risteilijän muodostama alusluokka.

## Alukset

## Lähteet
*
*

### Viitteet
Faro (mytologia)

**Faro** on Länsi-Afrikan bambarojen taivaan ja veden jumala. Faro on androgyyninen olento, joka tulee raskaaksi maailmankaikkeuden värähtelystä ja synnyttää kaksoset, joista tulee ihmisten esivanhemmat. Faro opettaa ihmiskunnalle kielen ja antaa välineet kalastukseen ja maanviljelykseen. Jumalan pyhä väri on valkoinen.

## Lähteet
* Manfred Lurker: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Bissaun roomalaiskatolinen hiippakunta

**Bissaun roomalaiskatolinen hiippakunta** on katolisen kirkon hiippakunta, joka toimii Afrikassa Guinea-Bissaun valtion länsiosissa. Sen keskuspaikkana toimii Bissau.

## Historia
4. syyskuuta 1940 erotettiin Santiago de Capo Verden hiippakunnasta Portugalin Guinean missio sui iuris. Vuonna 1950 siihen kuului kuusi seurakuntaa ja 8 139 jäsentä. Tämä tarkoitti 2,3% alueen väestöstä. 29. huhtikuuta 1955 se muuttui Portugalin Guinean apostoliseksi prefektuuriksi. 1970 seurakuntia oli 15 ja jäseniä 29 007, ollen 5,2% väestöstä. 1. tammikuuta 1975 nimi muutettiin Guinea-Bissaun apostoliseksi prefektuuriksi, sillä maa oli itsenäistynyt. 21. maaliskuuta 1977 apostolinen prefektuuri kohosi hiippakunnaksi nimellä Bissaun roomalaiskatolinen hiippakunta. 13. maaliskuuta 2001 hiippakunnan alue pieneni, kun siitä erotettiin omaksi hiippakunnakseen Bafatán roomalaiskatolinen hiippakunta. Ennen jakoa vuonna 2000 hiippakuntaan kuului 29 seurakuntaa ja 138 000 jäsentä, mutta liitoksen jälkeen seurakuntia oli 13 ja jäsenmäärä 105 000.

## Nykytilanne
Vuonna 2015 hiippakuntaan kuului 26 seurakuntaa, 76 pappia ja jäseniä 167 900, jotka muodostivat 15,7% alueen väestöstä.

## Piispat
### Portugalin Guinean Missio sui iuriksen hiippakunnalliset superiorit
* Giuseppe Ribeiro de Magalhaes OFM, 1941–1953
* Martinho da Silva Carvalhosa OFM, 1953–1955

### Portugalin Guinean apostoliset prefektit
* Martinho da Silva Carvalhosa OFM, 1955–1963
* João Ferreira OFM, 1963–1965
* Amândio Domingues Neto OFM, 1966–1975

### Guinea-Bissaun apostolinen prefekti
* Amândio Domingues Neto OFM, 1975–1977

### Bissaun piispat
* Settimio Arturo Ferrazzetta OFM, 1977–1999
* José Câmnate na Bissign, seit 1999

## Lähteet
Moe (täsmennyssivu)

**Moe** voi tarkoittaa seuraavia asioita:
* Moe, japanilainen söpöihin tyttöihin viittaava termi anime- ja otaku-alakulttuureissa
* Moe, kylä Virossa
* Moe!, Raptori-yhtyeen albumi
* Moe Szyslak, hahmo animaatiosarjassa Simpsonit

## Sukunimi
* Anne Stine Ingstad o.s. Moe (1918–1997), norjalainen arkeologi
* Jørgen Moe (1813–1882), norjalainen kirjailija, pappi ja kansanperinteen kerääjä
* Moltke Moe (1859–1913), norjalainen kansanrunoudentutkija
* Ola Borten Moe (s. 1976), norjalainen poliitikko ja ministeri 
* Ole Theodor Moe (1863–1922), norjalainen opettaja, luterilainen pappi ja virsirunoilija.
Dom Carlos I (1898)

**Dom Carlos I** oli Portugalin laivaston vuonna 1898 vesillelaskettu panssarikansiristeilijä.

## Valmistus
Portugali lähetti Armstrongille tammikuussa 1896 tarjouspyynnön *Yoshinon* kaltaisen risteilijän valmistamisesta. Aluksen tuli kuitenkin olla kuparoitu ja pienempi uppoumaltaan. Heinäkuussa tarjouspyyntö peruutettiin ja syyskuussa toimitettiin uusi. Tammikuussa 1897 Armstrong vastaanotti tilauksen kuparoidusta 4&nbsp;100 tonnin risteilijästä, jonka aseistuksena tuli olla kuuden ja 4,7 tuuman tykit.

Phillip Wattsin suunnitteleman aluksen köli laskettiin 3. joulukuuta 1896 Elswickin telakalla telakkanumerolla 669. Alus laskettiin vesille 5. toukokuuta 1898 ja koeajot päättyivät 19. huhtikuuta 1899.

## Palvelus
Alus saapui Lissaboniin heinäkuussa 1899. Alus palasi 1906 Elswickin telakalle, jossa sen kattilat uudelleen pillitettiin ja höyrykoneet kunnostettiin. Työt telakalla saatiin päätökseen syyskuussa 1907. Alus tulitti kolmipäiväisen Lissabonin kapinan aikana lokakuussa 1910 risteilijöiden *[[Adamastor (1896)|Adamastorin]]* ja *[[São Rafael (1898)|São Rafaelin]]* kanssa Lissabonissa olleita kuningasmielisiä joukkoja.

Aluksen nimi vaihdettiin tasavallaksi julistamisen jälkeen *NRP Almirante Reisiksi*. Vuodesta 1918 alkaen alus makasi ankkurissa odottaen modernisointia, mutta valtion talouden heikon tilan vuoksi töitä ei voitu aloittaa. Alus poistettiin lopulta alusluettelosta vuonna 1923.

## Lähteet
*
*
*

### Viitteet
Unkulunkulu

**Unkulunkulu** on Etelä-Afrikan zulujen ylijumala ja taivaan jumala. Hänen sanotaan ilmestyneen jonkinlaisesta alkukorresta. Unkulunkulu ja hänen samanniminen vaimonsa loivat ensimmäiset ihmiset.

Kerrotaan, että Unkulunkulu käski kameleonttia ilmoittamaan ihmisille, että he olisivat kuolemattomia. Mutta kameleontti liikkui hitaasti, koska se pysähteli syömään ja paistatteli välillä auringossa ja nukahti. Sillä aikaa Unkulunkulu ehti muuttaa mielensä ja lähetti liskon kertomaan ihmisille, että nämä olisivat kuolevaisia. Vikkelästi matkannut lisko saapui perille ja välitti viestin ihmisille. Kun kameleontti saapui lopulta perille ja kertoi oman viestinsä, ei sitä enää uskottu ja niin ihmiset olivat siitä lähtien kuolevaisia.

Korvatakseen tämän harmillisen sattuman Unkulunkulu sääti avioliiton, jotta urheat soturit voisivat siittää lapsia. Hän antoi myös ihmisille lääkärit sairauksia parantamaan sekä tulen, jotta ihmiset voisivat valmistaa ruokaa. Kuolleille hän varasi asuinsijan taivaasta. Zulut uskovatkin, että tähdet ovat maata katselevien kuolleiden silmiä.

## Lähteet
* Cotterell, Arthur: Maailman myytit ja tarut. WSOY 1996. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. .
### Viitteet
Valjakko

**Valjakko** on yksi tai useampi vetoeläin ajoneuvon eteen valjastettuna, tai tällainen valjastettu vetoeläin tai vetoeläinryhmä ajoneuvoineen. Valjakkona voivat toimia esimerkiksi hevoset, ponit tai rekikoirat. Valjakkovaunu on hevosten vetämä kaksi- tai nelipyöräinen kuljetusväline.

## Katso myös
* Valjakkourheilu
* Valjakkoajo

## Lähteet
Mevalonaattikinaasi

**Mevalonaattikinaasi** on transferaaseihin kuuluva entsyymi. Entsyymi katalysoi fosfaattiryhmän siirtoa ATP-molekyyliltä mevalonihapolle ja tuotteena muodostuu fosfomevalonihappoa. Mevalonaattikinaasi osallistuu terpenoidien ja steroidien biosynteesiin ja sitä tavataan niin aito- kuin esitumaisistakin eliöistä. Mevalonaattikinaasin EC-numero on EC 2.7.1.36.

## Rakenne ja toiminta
Rakenteeltaan mevalonaattikinaasi on kahdesta keskenään samanlaisesta alayksiköstä koostuva dimeeri. Ihmisen entsyymin molekyylimassa on 84 kDa. Entsyymi vaatii toimiakseen magnesiumioneja, jotka avustavat ATP-molekyylin sitoutumisessa entsyymiin. Mevalonaattikinaasi hyväksyy fosfaattiryhmän luovuttajaksi myös eräät muut nukleotiditrifosfaatit kuten UTP:n. Entsyymi sitoutuu ensin mevalonihappoon ja tämän jälkeen ATP:hen. Katalyyttisesti tärkeässä roolissa on aktiivisen keskuksen aspartaattiryhmä, joka ottaa vastaan protonin mevalonihapon hydroksyyliryhmältä. Näin hydroksyyliryhmästä tulee voimakkaampi nukleofiili joka reagoi ATP:n elektrofiilisen fosfaattiryhmän kanssa. Tuotteena muodostuu fosfomevalonihappoa ja ADP:tä.

Puutteellisesti toimiva mevalonaattikinaasi aiheuttaa harvinaisen periytyvän sairauden immunoglobulinemia D-oireyhtymän. Oireina ovat jaksottainen kuumeilu, nivelkivut, nivelten turpoaminen ja huonovointisuus.  Sairaus periytyy autosomien välityksellä.

## Lähteet
Eden (muusikko)

**Eden** (oik. **Jonathon Ng**, s. 23. joulukuuta 1995) on irlantilainen laulaja ja tuottaja.

Hän tuotti aiemmin musiikkia The Eden Project -nimellä, mutta vaihtoi nimeä vuonna 2015. Hän on julkaissut uransa aikana kaksi extended play -levyä ja kaksi studioalbumia.

## Diskografia
* *[[End Credits]]* (2013)
* *[[I Think You Think Too Much of Me]]* (2015)
* *[[Vertigo (albumi)|Vertigo]]* (2018)
* *[[No Future]]* (2020)
* *[[ICYMI]]* (2022)

## Lähteet
Rivières du Sud

**Rivières du Sud** () oli Ranskan siirtomaa-aikainen osa-alue osana Ranskan Länsi-Afrikkaa, käsittäen suunnilleen nykyisen Guinean rannikkoalueet. Vaikka tätä nimitystä käytettiinkin 1700-luvulta 1900-luvulle asti, hallinnollinen osa-alue kuitenkin oli olemassa vain vuosina 1882–1891.

## Lähteet
Matti Försti

**Matti Försti** (s. 14. helmikuuta 1963 Evijärvi) on suomalainen lentopallovalmentaja ja entinen pelaaja.

Förstin valmennusura alkoi 1990-luvun alussa ja ensimmäinen merkittävä pesti oli vuonna 1995, kun hän astui pietarsaarelaisen Jeppis Wolleyn peräsimeen. Sen jälkeen hän siirtyi valmentamaan Kannuksen Uraa supersarjaan, joka oli aikanaan Suomen toiseksi korkein sarjataso. Försti valmensi Uraa kolmen vuoden ajan, minkä jälkeen hän siirtyi Kokkolan Tiikereiden naisten kakkossarjajoukkueen valmentajaksi. Försti luotsasi Jymyä kolmen vuoden ajan ja nosti Jymyn ykkössarjaan. Nurmon-vuosien jälkeen hän on valmentanut Lännen aluejoukkuetta.

Kokkolan Tiikerit nousi miesten ykkössarjaan monien vaikeiden vuosien jälkeen. Heti ensimmäisen kauden jälkeen kaudeksi 2009–2010 Tiikerit palkkasi kokeneen valmentajan Matti Förstin, joka valmensi Tiikerit aina hopealle asti. Liigakarsinnoissa Tiikerit hävisivät Hurrikaanille. Seuraavana kautena Tiikerit voittivat sarjan  ja liigakarsinnoissa Joensuun Riennon otteluvoitoin 3–2. Liigakaudella 2011–2012 Försti valmensi Tiikereitä kauden alussa, kunnes luopui tehtävästään.

## Lähteet
* https://www.jpnews.fi/urheilu/lentopallo-matti-forsti-luopuu-kokkolan-tiikereiden-paavalmentajuudesta/ 
* https://yle.fi/uutiset/3-5437645
* https://www.pohjalainen.fi/urheilu/tiikerit-nollasi-kiiston-ja-jatkaa-tappioitta-1.521595
* https://www.kp24.fi/uutiset/54047/matti-forsti-tiikereiden-valmentajaksi 
* http://www.kpurheilugaala.fi/5228/vuoden-valmentaja 
* http://arkisto.nopolanews.fi/fin/haku/index.php?selectedNumber=101&article=4533&teema=18&id2=78
John Tiptoft

**John Tiptoft, Worcesterin 1. jaarli** (joissain lähteissä myös **John Tibetot**; s. noin 1427 Everton, Bedfordshire – k. 18. lokakuuta 1470 Tower Hill, Lontoo) oli englantilainen aatelinen, joka muistetaan erityisesti roolistaan Ruusujen sodan tapahtumissa.

Tiptoftin isä oli paroni John Tiptoft. Tiptoftista tehtiin Worcesterin jaarli vuonna 1449. Vuosina 1556–57 hän toimi kruunun edustaja Irlannissa (*[[Deputy of Ireland]]*), minkä jälkeen hän työskenteli pitkään ulkomailla. Tiptoft palasi Englantiin pian Edward IV:n valtaannousun jälkeen ja hänet nimitettiin helmikuussa 1462 Lord High Constable of Englandin virkaan, jossa hän toimi aina vuoteen 1470 saakka. Lisäksi Tiptoft nimitettiin vuonna 1467 uudelleen kruunun edustajaksi Irlantiin.

Tiptoft tunnettiin raakana miehenä ja hän teloitutti julmasti useita Lancasterien kannattajia. Hän tuomitsi muun muassa Oxfordin jaarli John de Veren, tämän kaksi poikaa sekä lukuisia Warwick Kuninkaantekijän kannattajia kuolemaan. Tiptoft sai tästä liikanimen **Butcher of England** ("Englannin teurastaja").

Tiptoftin väkivaltaisuus koitui lopulta hänen omaksi kohtalokseen, kun Warwick Kuninkaantekijä ja muut Henrik VI:n kannattajista ottivat vallan takaisin itselleen. Warwick julisti yleisen armahduksen, joka koski lähes kaikkia Edward IV:n entisiä kannattajia, mutta ei kuitenkaan Tiptoftia. Tiptoft yritti paeta Warwickia, mutta hänet löydettiin Huntingdonshiressa sijaitsevasta metsästä ja vangittiin. Tiptoft vietiin oikeuteen ja 15. lokakuuta 1470 hänet tuomittiin maanpetoksesta kuolemaan. Tiptoftin oli määrä kävellä 17. lokakuuta jalan Westminsteristä Tower Hillille, jossa hänet teloitettaisiin. Tiptoftin viimeistä matkaa seuraamaan oli kuitenkin saapunut seuraamaan niin paljon Tiptoftille vihaisia kaupunkilaisia, että vartijat eivät onnistuneet siirtämään Tiptoftia saman päivän aikana Tower Hillille saakka, vaan he joutuivat viettämään yhden yön Fleet Prisonissa ja jatkamaan matkaansa vasta seuraavana päivänä. Tiptoft mestattiin samana iltapäivänä.

## Lähteet
Bissaun katedraali

**Bissaun katedraali** (), tunnetaan myös nimellä **Sé Catedral de Nossa Senhora da Candelária** (*[[Candelaria]]n [[Neitsyt Maria|Neitsyen]] katedraali*) on katolinen katedraali Bissaun kaupungissa Guinea-Bissaussa ja Bissaun hiippakunnan keskus. Toinen kirkon torneista toimii myös majakkana.

## Historia
Katedraalin rakennustyöt alkoivat vuonna 1945 arkkitehtien João Simões ja Galhardo Zilhão johdolla. Rakennus valmistui vuonna 1950. 9. elokuuta 1998 piispa Settimio Arturo Ferrazzetta piti kirkossa rohkean saarnan, jossa hän otti kantaa maassa tuolloin käynnissä olleeseen sisällissotaan. Hän kutsui konfliktia "suureksi yhteiskunnalliseksi synniksi", joka siirtää "vuosia taaksepäin" ja provosoi Guinea-Bissaun kansaa, joka "tietää kuinka kärsiä, mutta vain tiettyyn pisteeseen asti" reagoimaan. Hän menehtyi sydänkohtaukseen seuraavana vuonna ja on haudattu kyseiseen katedraaliin.

## Rakennus
Kirkko sijaitsee korotettuna, hieman puistokadun takana, muodostaen pienen aukion. Katedraali edustaa tyyliltään modernia uusromantiikkaa. Kirkon pohjoistorni toimii myös majakkana. Se opastaa laivoja Geba-joen estuaarilta Bissaun satamaan.

## Lähteet
Laen lento-onnettomuus 1948

**Laen lento-onnettomuus 1948** tapahtui 18. huhtikuuta 1948, kun Guinea Air Tradersin Lockheed Hudson IIIA syöksyi maahan lähellä Laen kaupunkia Uuden-Guinean territoriossa (osa nykyistä Papua-Uutta-Guineaa). Kone oli juuri lähtenyt Laesta lennolle Bulolon kautta Wauun, kun vasemman puolen moottori lakkasi toimimasta. Kone sakkasi, joutui syöksykierteeseen ja syöksyi saarelle Markham-joessa, neljä kilometriä Laen lentoasemasta länteen. Lennolla oli kaksi miehistön jäsentä ja 35 matkustajaa, ja kaikki menehtyivät onnettomuudessa. Vain lentäjällä oli istuin ja siten turvavyö, sillä onnettomuuslennolla käytössä oli rahtikone. Laen onnettomuus on pahin Papua-Uuden-Guinean alueella tapahtunut lento-onnettomuus.

Onnettomuuden todennäköiseksi syyksi todettiin lentäjän virhe, sillä lentäjää koulutettaessa häntä ei missään vaiheessa vaadittu osoittamaan kykenevänsä hallitsemaan yhdellä moottorilla lentävää konetta lentoonlähdössä, laskeutumisessa ja sakkauksessa. Lisäksi onnettomuuteen vaikutti koneen virheellinen kuormaus, jonka seurauksena painopiste oli liian takana. Moottorivian aiheutti väsymismurtuma moottorin käyttövaihteessa.

## Lähteet
UAZ Patriot

**UAZ Patriot** on maastoauto, jota Sollers valmistaa UAZ -brändin alla Uljanovskissa, Venäjällä. Auto esiteltiin vuonna 2005 UAZ Simbirin korvaajaksi.


 UAZ Patriot - tył (MSP16).jpg |
 UAZ Pick-UP.jpg               | UAZ-23632


## Aiheesta muualla

*Valmistajan sivut
Noirmoutier

**Noirmoutier** on saari Atlantilla Biskajanlahden rannikolla Ranskassa.

Saari kuuluu 45&nbsp;000 hehtaarin kokoiseen Bretagnen marskimaahan (*Marais breton-vendéen*). Saaren ilmasto on leuto, ja siellä on runsas kasvisto ja eläimistö. Saaren erikoisuus on siellä kasvatettava perunalajike Bonnotte de Noirmoutier, joka saa ominaismakunsa ainoastaan tällä saarella. Saarella kuivataan merivedestä merisuolaa.

Saarella on neljä kuntaa: Barbâtre, La Guérinière, L'Épine ja Noirmoutier-en-l’Île. Ne ovat yhdessä perustaneet Noirmoutierin saaren kuntien yhteisön (*Communauté de communes de l'Île-de-Noirmoutier*).

Saarelta kulkee mantereelle Beauvoir-sur-Meriin 4,125 kilometriä pitkä tie Passage de Gois, jota pitkin pääsee kulkemaan kaksi kertaa vuorokaudessa laskuveden aikaan. Tällöin tie on auki kahdesta viiteen tuntiin. Vuodesta 1971 lähtien saarelle on päässyt myös siltaa pitkin, joka rakennettiin saaren ja La Barre-de-Montsin välille.

Saari on suosittu matkailukohde. Matkailu saarelle alkoi vuonna 1860, jolloin Bois de la Chaizessa otettiin käyttöön merenrantalomakohde. Tällöin Nantesista ja Pariisista tulleet matkailijat saapuivat saarelle viettämään päivää Pornicista lähtevällä laivalla. Myöhemmin monet varakkaat perheet rakensivat saareen merenrantahuviloita metsän siimekseen. Lisäksi rantaan rakennettiin yli 200 mökkiä.


Tiedosto:154_-_Marais_de_Müllembourg_-_Noirmoutier.jpg|Saaren marskimaata
Tiedosto:183_-_Passage_du_Gois_-_Noirmoutier.jpg|Passage de Gois


## Lähteet

## Aiheesta muualla
Silloin ennen

**Silloin ennen** (suomeksi myös **Old Times – silloin ennen** tai **Old Times – menneet ajat**; ) on englantilaisen Harold Pinterin vuonna 1970 kirjoittama eksistentialistinen näytelmä, joka sai kantaesityksensä Oxford Playhousessa Oxfordissa 26. huhtikuuta 1971. Kantaesityksen ohjasi Peter Hall, ja näytelmän rooleissa olivat Colin Blakely Deeleynä, Dorothy Tutin Katena ja Vivien Merchant Annana. Lontoossa West Endillä näytelmä sai ensiesityksensä Aldwych-teatterissa 1. kesäkuuta 1971 ja New Yorkissa Broadwaylla Billy Rose Theatressa 16. marraskuuta 1971. Liisa Ryömä suomensi näytelmän vuonna 1971 ja Juha Siltanen vuonna 1997.

## Juoni
Aviopari, nelikymppiset Deeley ja Kate saavat vieraakseen Annan, joka on Katen vanha ystävä kahdenkymmenen vuoden takaa. Deeley on aluksi hyvin kiinnostunut Annasta, mutta kun Anna saapuu, Deeley huomaa, että tilanne ei olekaan niin yksinkertainen kuin mitä hän oli aluksi ajatellut. Se, mitä Anna edustaa, muuttuukin houkutuksesta uhkaksi. Kolmikko ajautuu yhä kiihtyvän valtataistelun pyörteeseen, jossa panoksena on kenties koko elämä.

### Henkilöhahmot

## Esityshistoriaa

### Suomeksi
Näytelmän Suomen kantaesitys oli Helsingin Kaupunginteatterissa 27. tammikuuta 1972. Ohjaajana oli Jyri Schreck ja rooleissa olivat Lauri Komulainen Deeleynä, Eira Jauckens Katena ja Tiina Rinne Annana. Näytelmää on esitetty Helsingin Kaupunginteatterin lisäksi suomeksi myös Teatteri Jurkassa vuonna 1997 ja Jyväskylän Huoneteatterissa vuonna 2009.

## Palkintoja ja ehdokkuuksia

## Muita sovituksia
Näytelmän pohjalta on tehty kolme televisioelokuvaa Tanskassa, Belgiassa ja Britanniassa. Ensimmäinen näistä on Søren Melsonin ohjaama tanskankielinen *Gamle dage*, joka ensiesitettiin vuonna 1974. Tanskalaisversion rooleja näyttelevät Jørgen Buckhøj, Ghita Nørby ja Birgitte Price. Vuonna 1977 ensiesityksensä sai hollanninkielinen *Vroeger*, jonka on ohjannut Jef Demedts. Tämän belgialaisversion rooleja näyttelevät Hugo Van Den Berghe, Chris Boni ja Chris Lomme. Simon Curtis ohjasi näytelmän pohjalta englanninkielisen *[[Silloin ennen (televisioelokuva)|Silloin ennen]]* (*Old Times*), joka sai ensiesityksensä BBC-kanavalla vuonna 1991. Brittiversion rooleja näyttelevät John Malkovich, Kate Nelligan ja Miranda Richardson.

## Lähteet

## Aiheesta muualla
* ''Silloin ennen'' Internet Broadway Databasessa
Taj Gibson

**Taj Jami Gibson** (s. 24. kesäkuuta 1985 Brooklyn, New York) on yhdysvaltalainen koripalloilija. Gibson on pelannut NBA:ssa vuodesta 2009 lähtien edustaen pisimpään Chicago Bullsia. Hänet nimettiin NBA-tulokaskaudellaan .

## Pelaajaura

Isona laitahyökkääjänä pelaava Gibson pelasi vuodet 2006–2009 yliopistokoripalloa Etelä-Kalifornian yliopistossa. Chicago Bulls varasi hänet NBA:han 26. vuorolla . Gibson nimettiin NBA-tulokaskaudellaan . Hän pelasi Bullsissa aina helmikuuhun 2017 asti, jolloin hän siirtyi pelaajakaupassa Oklahoma City Thunderiin. Kesällä 2017 hän teki sopimuksen Minnesota Timberwolvesin kanssa ja kesällä 2019 New York Knicksin kanssa.

## Lähteet
* Taj Gibson Stats  Basketball-Reference.com 
* Taj Gibson College Stats College Basketball at Sports-Reference.com 

### Viitteet

## Aiheesta muualla

* Profiili NBA
Milena Govich

**Milena Govich** (s. 29. lokakuuta 1976 Norman, Oklahoma, Yhdysvallat on yhdysvaltalainen näyttelijä ja laulaja ja nyttemmin myös ohjaaja. Hän on näytellyt muun muassa etsivä Nina Cassadyn roolissa televisiosarjassa *[[Kova laki]]* sen 17. tuotantokaudella. Sitä ennen hän ehti vierailla sarjassa sivuhenkilönä yhdessä jaksossa. Vuonna 2006 hän esiintyi myös lyhyeksi jääneen, väljästi *Kovaan lakiin* liittyvän televisiosarjan *[[Conviction]]* kaikissa 13 jaksossa. *Kovan lain* jälkeen hänellä on ollut vakioroolit televisiosarjoissa *Rescue Me* (2005–2009) ja *Finding Carter* (2014–2015).

Govichillä on isänsä puolelta serbialaiset ja äitinsä puolelta skotlantilaiset sukujuuret. Hänen molemmat vanhempansa opettavat musiikkia, isä Bruce Oklahoman yliopistossa ja äiti Marilyn University of Central Oklahomassa.

Govich on ollut naimisissa vuodesta 2003 lähtien säveltäjä, elokuvakäsikirjoittaja ja -tuottaja David Cornuen kanssa. Govich on yksi kahdeksasta valitusta, jotka pääsivät American Film Instituten naisille suunnatulle ohjaajakurssille (The AFI Directing Workshop for Women). Heidän mentorinaan toimii Paul Feig. Govichin pääsykoetyö oli lyhytelokuva *Temporary*, jonka Cornue käsikirjoitti.

New Jersey Devilsin kauden kotiavauksessa Prudential Centerissä 2008 lokakuussa Govich lauloi kansallislaulun. Hän on kahdesti esiintynyt vierailevana tähtenä Kiinan merkittävimmän pop-tähden Fei Xiangin kiertueella.

## Lähteet

## Aiheesta muualla

*
Kris Jones

**Kris Jones** (s. 4. maaliskuuta 1991 Swansea) on brittiläinen suunnistaja ja maastojuoksija. 

Ticinon suunnistuksen EM-kilpailuissa 2018 Jones saavutti sprintissä pronssia. Tanskan MM-kilpailuissa 2022 Jones oli sprinttiviestissä toiseksi tulleessa Ison-Britannian joukkueessa.

Juniorien MM-kilpailuista hänellä on kaksi hopeamitalia. Jukolan viestissä 2018 Jones toi joukkueensa Lillomarka Ol:n avausosuudelta kärjessä.

Jones kuului Britannian joukkueeseen, joka saavutti maastojuoksun EM-kilpailuissa joukkuehopeaa Tilburgissa 2018. Henkilökohtaisessa kilpailussa hän oli kahdestoista.

## Lähteet
* http://runners.worldofo.com/krisjones.html
* https://www.bbc.com/sport/wales/40176439

### Viitteet
Barbâtre

**Barbâtre** on kunta Vendéen departementissa Pays de la Loiren hallintoalueella läntisessä Ranskassa. Kunta sijaitsee Noirmoutierin saaren eteläkärjessä Atlantin rannikolla.

Saarelta kulkeva maatieliikenne mantereelle kulkee Barbâtren kautta, joko laskuveden aikana käytössä olevaa tietä Passage de Goisia pitkin Beauvoir-sur-Meriin, tai vuonna 1971 valmistunutta siltaa Pont de Noirmoutieria pitkin La Barre-de-Montsin.

Länsirannikolla on seitsemän kilometriä pitkä hiekkaranta hiekkadyyneineen. Se on suosittu merenrantakohde ja tuulisella säällä erilaisten purjehtijoiden käyttämä. Merivesi saaren länsirannikolla on myös usein jopa 3 astetta lämpöisempää kuin saaren itärannikolla. Dyynien takana oleva 145 hehtaarin kokoinen mäntymetsä on saaren suurin. Metsä koostuu pääosin rannikkomännyistä, mutta seassa kasvaa myös lännenmansikkapuita, rautatammia sekä sypressejä.

Barbâtressa on 4 kilometriä pitkä ja 600 metriä leveä polderi (*polder de Sébastopol*). Se valmistui vuonna 1856 saarelaisten kanssa suolakauppaa käyneen Jacobsenin perheeltä saadun tietotaidon avulla. Sébastopolin polderi on ollut alueellinen luonnonsuojelualue vuodesta 2008.


Tiedosto:Pont-Noirmoutier.JPG|Pont de Noirmoutier
Tiedosto:Réserve_naturelle_régionale_du_Polder_de_Sébastopol.jpg|Sébastopolin polderi


## Lähteet

## Aiheesta muualla
Veli Malin

**Veli ”Jappe” Malin** (5. heinäkuuta 1959 – 1. helmikuuta 2022) oli suomalainen moottoriurheilija.

Veli Malin saavutti useita mitaleita kiihdytysmoottoripyöräilyn katu- ja pro stock- luokissa SM-, PM- ja EM-tasolla.

Veli Malin ajoi suurimman osan urastaan Kawasaki-merkkisillä moottoripyörillä.

## Lähteet
Nuokkurusokki

**Nuokkurusokki** (*Bidens cernua*) on asterikasvien (Asteraceae) heimoon, rusokkien (*Bidens*) sukuun kuuluva kasvilaji. Se on yksivuotinen ruohovartinen kasvilaji, jonka mykerökukinnot ovat nuokkuvia.

Nuokkurusokki voi kasvaa 80 cm korkeaksi ja sen varsi on haaraton tai haaroittunut sekä kasvutavaltaan pysty. Lehdet ovat ehyitä, suikeita, sahalaitaisia ja puoliksi sepiviä. Nuokkurusokilla on keltaruskeat mykerökukinnot, joita ympäröivät lehtimäiset kehtosuomut. Nuokkurusokki kukkii syyskesällä, elo–syyskuussa.

Nuokkurusokki kasvaa märillä ja runsasravinteisilla kasvupaikoilla. Suomessa nuokkurusokkia tavataan paikoitellen lähinnä eteläisessä ja läntisessä Suomessa sekä Pohjanmaan rannikolla. Pohjoisimmat havainnot ovat Perämeren rannikoilta.

## Lähteet

## Aiheesta muualla

*
Guadiana-luokka

**Guadiana-luokka** oli Portugalin laivaston neljän 1920-luvun alussa valmistetun hävittäjän muodostama alusluokka.

## Alukset

## Lähteet
*
*

### Viitteet
Scorpion (Draken albumi)

__NOTOC__

**Scorpion** on kanadalaisen hip-hop artisti Draken viides studioalbumi, jonka julkaisi Cash Money Records, Young Money Entertainment ja Republic Records 29. kesäkuuta 2018. Albumin julkaisua edelsi viisi singleä; "God's Plan", "Nice for What", "I'm Upset", "Don't Matter to Me" ja "In My Feelings". Albumi on myös artistin ensimmäinen tupla-albumi, jonka A-puoli on tyyliltään hip-hop -musiikkia ja B-puoli koostuu rhythm & blues ja pop -kappaleista.

Albumin mainostus Spotifyssä herätti ristiriitaisia mielipiteitä palvelun premium-käyttäjien kesken, koska he kokivat Spotifyn omien soittolistojen Drake -kuvakkeet liialliseksi mainostukseksi. Albumi myös rikkoi samaisen palvelun striimausennätyksen keräämällä 132 miljoonaa toistoa yhden päivän aikana.

## Kappaleet

### A-puoli
#
#
#
#
#
#
#
#
#
#
#
#

### B-puoli
#
#
#
#
#
#
#
#
#
#
#
#
#

## Arvostelut
* NME: 
* Pitchfork: 6.9/10
* Rolling Stone: 

## Lähteet
Rainha Dona Amélia (1899)

**Reinha Dona Amélia** oli Portugalin laivaston vuonna 1899 vesillelaskettu panssarikansiristeilijä.

## Valmistus
Alus tilattiin Lissabonin laivastontelakalta. Alus laskettiin vesille 12. huhtikuuta 1899.

## Palvelus
Portugalin julistauduttua tasavallaksi 5. lokakuuta 1910 alus nimettiin uudelleen *RNP Républicaksi*. Alus haaksirikkoutui elokuussa 1915.

## Lähteet
*
*

### Viitteet
Curtiss-Wright

**Curtiss-Wright Corporation** on yhdysvaltalainen lentokonevalmistaja, joka syntyi vuonna 1929 kun Curtiss Aeroplane and Motor Company ja Wright Aeronautical Corporation yhdistyivät. Yhdistyminen lopetti kahden kilpailevan yrityksen väliset patenttikiistat.

Myöhemmin yhtiö on laajentanut muille teollisuuden alueille.

## Lentokoneet
* Curtiss F9C Sparrowhawk
* Curtiss P-6 Hawk
*Curtiss Bleeker SX-5-1 Helicopter
*Curtiss-Wright Junior
*Curtiss-Wright CW-3 Duckling
*Curtiss O-40 Raven
*Curtiss T-32 Condor II
*Curtiss-Wright CW-5
*Travel Air 6000
*Curtiss-Wright CW-12
*Curtiss-Wright CW-15
*Travel Air 4000
*Curtiss-Wright CW-19
*Curtiss-Wright CA-1
*Curtiss C-46 Commando
*Curtiss-Wright CW-21
*Curtiss-Wright CW-22
*Curtiss AT-9
*Curtiss P-36 Hawk
*Curtiss SBC Helldiver
*Curtiss P-40 Warhawk/Tomahawk/Kittyhawk
*Curtiss XP-53
*Curtiss XP-46
*Curtiss-Wright XP-55 Ascender
*Curtiss O-52 Owl
*Curtiss P-60
*Curtiss XP-62
*Curtiss XP-71
*Curtiss SB2C Helldiver
*Curtiss SOC Seagull
*Curtiss SO3C Seamew
*Curtiss SC Seahawk
*Curtiss XF14C
*Curtiss XF15C
*Curtiss-Wright C-76 Caravan
*Curtiss XSB3C
*Curtiss KD2C Skeet
*Curtiss-Wright XF-87 Blackhawk
*Curtiss-Wright X-19
*Curtiss-Wright VZ-7

## Lähteet

## Aiheesta muualla
* Yhtiön kotisivut
Erik Carlson

**Erik Carlson** on suomalainen lapsinäyttelijä, joka on ääninäytellyt muun muassa elokuvissa ''Niko 2 – Lentäjäveljekset'' (Niko), *[[Boksitrollit]]* (Egu) ja *[[ParaNorman]]* (Norman).

## Lähteet
*
Enkelinpääagamat

**Enkelinpääagamat** (*Gonocephalus*) on agamien heimoon kuuluva liskosuku. Lajit ovat pieniä tai keskikokoisia, jotkut yli 41 senttiä pitkiä. Ne vaihtelevat suuresti väriltään, ulkomuodoltaan ja piikeiltään. Enkelinpääagamilla on yleensä lyhyt ja kulmikas pää sekä harja, joka jatkuu silmien yläpuolelta kuonon päähän. Ruumis on lyhyt ja kompakti, ja useimpien lajien selkää ja niskaa pitkin kulkee piikikäs harja. Harjan piikit ovat korkeampia niskassa. Enkelinpääagamilla on yleensä heltta leuan alla, joka on suurempi koiraalla. Jalat ovat pitkät ja vahvat ja häntä on noin kaksi kertaa ruumiin mittainen. Eri lajien värikuviot vaihtelevat, mutta liskot ovat yleensä vihreästä ruskeaan ja niillä on vaaleita poikkijuovia selässä.

Enkelipääagamat ovat pääasiassa päiväaktiivisia ja elävät puissa. Ne syövät hyönteisiä ja muita selkärangattomia, hedelmiä, kasvisainesta ja joskus myös pieniä selkärankaisia. Naaras laskee enintään kuusi munaa kerralla karikkeeseen kotipuunsa lähelle. Se voi saada useita pesueita vuodessa. Munat kuoriutuvat kolmen tai neljän kuukauden ikäisinä. Niitä tavataan Kaakkois-Aasian trooppisilta tai subtrooppisilta alueilta, yleensä metsistä veden läheisyydestä. Uudessa-Guineassa ja läheisillä saarilla sekä Australian pohjoisosissa elävät lajit on siirretty sukuihin *[[Hypsilurus]]* ja *[[Lophosaurus]]*.

## Lajit
Sukuun kuuluu 16 lajia:

* *[[Gonocephalus abbotti]]*
* *[[Gonocephalus bellii]]*
* *[[Gonocephalus beyschlagi]]*
* *[[Gonocephalus bornensis]]*

* *[[Gonocephalus chamaeleontinus]]*
* *[[Gonocephalus doriae]]*
* *[[Gonocephalus grandis]]*
* *[[Gonocephalus interruptus]]*

* *[[Gonocephalus klossi]]*
* *[[Gonocephalus kuhlii]]*
* *[[Gonocephalus lacunosus]]*
* *[[Gonocephalus liogaster]]*

* *[[Gonocephalus megalepis]]*
* *[[Gonocephalus mjobergi]]*
* *[[Gonocephalus semperi]]*
* *[[Gonocephalus sophiae]]*

## Lähteet

## Aiheesta muualla
* DragonAttack: Forest Dragons
Papua

**Papua** voi liittyä seuraaviin:
* Papua-Uusi-Guinea, valtio Uuden Guinean saaren itäosassa
* Papua, yksi Papua-Uuden-Guinean neljästä alueesta
* Papua, Indonesian provinssi Indonesiaan kuuluvalla Länsi-Uuden-Guinean alueella Uuden-Guinean saaren länsiosassa
* Länsi-Papua, Indonesian provinssi Indonesiaan kuuluvalla Länsi-Uuden-Guinean alueella Uuden-Guinean saaren länsiosassa
* Papuan territorio, Brittiläisen kansainyhteisön territorio Uuden-Guinean saaren kaakkoisosassa 1883–1949
* Papuan ja Uuden-Guinean territorio, Brittiläisen kansainyhteisön territorio Uuden-Guinean saaren itäosassa 1949–1975
* Papualaiset, joukko kansoja Uuden-Guinean saarella
* Papuakielet tai papualaiskielet, papualaisten puhumia kieliä
* Papuan konflikti, poliittinen konflikti Indonesiaan kuuluvassa Uuden-Guinean saaren länsiosassa
Brewster SB2A Buccaneer

**Brewster SB2A Buccaneer** oli lentotukialukselta operoiva pommikone, jonka prototyypin "XSB2A" ensilento oli 17. kesäkuuta 1941. Konemalli tunnettiin myös nimellä "Brewster Model 340". Brewster Aeronautical Corporation valmisti mallia 771 kappaletta.

## Lähteet
Espanjan Guinea

**Espanjan Guinea** () oli Espanjan siirtomaa Guineanlahdella ja Bonnynlahdella Keskisessä Afrikassa, jota Espanja hallitsi vuodesta 1778 vuoteen 1968. Alue tunnetaan nykyään Päiväntasaajan Guineana. 

## Lähteet

## Aiheesta muualla
Gérard Lauzier

**Gérard Lauzier** (30. marraskuuta 1932 Marseille –  6. joulukuuta 2008 Pariisi) oli ranskalainen sarjakuvataiteilija ja elokuvaohjaaja.

## Elämä ja tuotanto
Lauzier opiskeli filosofiaa ja arkkitehtuuria Pariisin École des Beaux-Artsissa. Hän työskenteli Brasiliassa mainosalalla. Vuonna 1959 Lauzier palveli varusmiehenä Algerian sodassa.

Lauzier muutti Brasiliasta sotilasvallankaappauksen jälkeen Ranskaan vuonna 1964 ja alkoi piirtää sarjakuvia aluksi *Lui*-lehteen ja vuosina 1974–1985 *Piloteen*. Lauzierin satiirin kohteina olivat usein uusvasemmisto, intellektuellien puheet, kulttuuriteollisuus, taidemaailma ja uraohjuksien maailmankuva. Tarinoita yhdistävät myös seksi ja erotiikka.

1980-luvun loppupuolella Lauzier alkoi myös ohjata sarjakuviinsa ja muihin aiheisiin perustuvia näytelmiä ja elokuvia. Näistä tunnetuimpia on vuonna 1991 ensi-iltansa saanut *Isäni, sankarini*, jonka pääosaa esittää Gérard Depardieu.

Lauzierin tuotannosta on suomeksi julkaistu vuonna 1990 albumi *Elämän pirstaleita 1*. Lisäksi *[[Tapiiri (lehti)|Tapiirissa]]* 2/1985 julkaistiin tarinat ”Ihmisen paras ystävä” ja *Sarjakuvan maailmat* -antologiassa vuonna 1982 tarinat ”Ryhmäterapia”, "Punkkari" ja "Mies miehelle".

## Suomennetut albumit
* Lauzier, Gérard: Elämän pirstaleita 1. (Tranches de vie 1, 1975.) Suomentanut Lauri Narinen. Semic 1990.

## Lähteet
Julia Rautio

__NOTOC__
**Julia Rautio** (ent. **Väyrynen**) on suomalainen laulaja-lauluntekijä, joka on tullut tutuksi kilpailtuaan television *[[The Voice of Finland]]* ja *[[Idols]]*-laulukilpailuissa.

Vuonna 2014 Rautio kilpaili *[[The Voice of Finland]]* -kilpailun kolmannella kaudella edeten niin sanottuun knock out -vaiheeseen. Hän kilpaili Mira Luodin ryhmässä. Rautio osallistui syksyllä 2017 esitetylle *[[Idols]]in* kahdeksannelle tuotantokaudelle sijoittuen kolmanneksi. Kilpailun aikaan hän sai lempinimen ”Poromuija”, sillä hänellä on lemmikkiporo. Kolmelle viimeiselle Idols-finalistille tehtiin omat finaalikappaleet, jotka julkaistiin finaalin jälkeen. Raution esittämän ”Maailmanloppu”-kappaleen tekivät Rafael Elivuo ja Saara Törmä.

Joulukuussa 2017 hän solmi levytyssopimuksen Warner Music Finlandin kanssa. Levytyssopimuksen myötä hän muutti Oulusta Helsinkiin.

Rautio oli mukana Aleksanteri Hakaniemen *[[Nuorena jaksaa]]* -esikoisalbumilla julkaistulla ”Ikioma”-kappaleella. Rautio oli yksi kappaleen tekijöistä yhdessä Hakaniemen ja Rafael Elivuon kanssa. Saman tekijätiimin tekemä oli myös Raution 13. heinäkuuta 2018 julkaistu ensimmäinen oma single, ”Tiikeri”.

## Diskografia
### Singlet

### Musiikkivideot
* *Tiikeri* (2018)
* *Näät mussa jotain mitä mä en* (2018 – ohj. Rudi Rok)

## Lähteet

## Aiheesta muualla
* Julia Raution virallinen Facebook-sivu
* Countrymimmi Julia Väyrysellä on voimaa ja taitoa!
* Uskomaton avaus Idolsin koelauluille: Oululainen ”poromuija” Julia mykistää upealla tulkinnallaan
Georges Pichard

**Georges Pichard** (17. tammikuuta 1920 Pariisi – 7. kesäkuuta 2003 Pariisi) oli ranskalainen sarjakuvataiteilija. Hänet tunnetaan eroottissävytteisistä kansikuvista, sarjoista ja noin 80 albumista.

## Pichardin tuotanto
Pichard työskenteli kuvittajana, kunnes julkaisi vuonna 1956 ensimmäiset sarjakuvansa *La Semaine de Suzette* -lehdessä. 1960-luvun alussa Pichard tapasi Jacques Lobin, jonka kanssa hän teki aluksi ”Ténébrax”-nimistä sarjakuvaa, jota julkaistiin *Chouchou*-lehdessä. *Piloteen* he tekivät supersankariparodia ”Submermania” ja vuodesta 1968 alkaen sarjaa ”Blanche Épiphanie”, jota julkaisi *V Magazine*. Seuraavana vuonna Pichard ja Lob alkoivat tehdä ”Odysseusta” *Charlie Mensuel* -lehteen. *Charlie Mensuel* julkaisi myös Pichardin piirtämää ja Georges Wolinskin käsikirjoittamaa ”Paulettea”.

Pichardin piirrostyylin katsotaan ottaneen vaikutteita Aubrey Beardsleyn ja Robert Crumbin tuotannosta. Wolinski luonnehti 1970-luvun tuotantoa pikemminkin säädyttömäksi kuin eroottiseksi. Sarjakuvissa käsiteltiin myös radikaaleja poliittisia aiheita: mielenosoituksia, luokkataistelua ja kolonialismia.

Pichar jatkoi samaa linjaa mm, käsikirjoittaja Danie Dubos’n kanssa tehdyllä ”Caroline Choléralla” ja sadomasokistisella ”Marie-Gabrielle de Saint-Eutropella”. Myöhemmin Pichard teki sarjakuvaversioita klassikoista kuten Kamasutra, Germinal ja Nuoren Don Juanin urotyöt.

Pichardin tuotannosta on käännetty suomeksi hänen piirtämänsä ja Georges Wolinskin kirjoittama *Paulette*-albumi vuonna 1975. Paulettea julkaistiin 1980-luvulla myös ''Tapiiri''-lehdessä. Lisäksi vuonna 1982 ilmestyneessä *Sarjakuvan maailmat* -antologiassa julkaistiin Odysseus-katkelma.

## Suomennetut albumit
Georges Wolinski & Georges Pichard: Paulette. (Paulette, 1971.) Suomentanut Jukka Kemppinen. Helsinki: Otava, 1975. .

## Lähteet
Muhun kunta

**Muhun kunta** sijaitsee Länsi-Virossa, pääosin Muhun saarella. Kunta muodostuu Muhun saaren lisäksi useista pikkusaarista, joista suurimmat ovat Kesselaid, Viirelaid, Võilaid ja Suurlaid. Muhun kunnassa on 1&nbsp;946 asukasta (1.1.2018). Kunnan keskus on Liivan kylä.

## Hallinto ja väestö
Muhu muodostaa yhdessä Ruhnun ja Saarenmaan kuntien kanssa Saarenmaan maakunnan. 

Kunta koostuu 52 kylästä (küla), jotka ovat: Aljava, Hellamaa, Igaküla, Kallaste, Kantsi, Kapi, Kesse, Koguva, Kuivastu, Külasema, Laheküla, Lalli, Leeskopa, Lehtmetsa, Lepiku, Levalõpme, Liiva, Linnuse, Lõetsa, Mõega, Mõisaküla, Mäla, Nautse, Nurme, Nõmmküla, Oina, Paenase, Pallasmaa, Piiri, Põitse, Pädaste, Päelda, Pärase, Raegma, Rannaküla, Raugi, Rebaski, Ridasi, Rinsi, Rootsivere, Rässa, Simisti, Soonda, Suuremõisa, Tamse, Tupenurme, Tusti, Vahtraste, Vanamõisa, Viira, Võiküla ja Võlla.

Kylistä asukasluvultaan suurin on Liiva, jossa oli vuoden 2010 tammikuussa 208 asukasta. Seuraavaksi isoimmat kylät ovat Hellamaa ja Nõmmküla. Yli 50 asukkaan rajan ylittäviä kyliä oli vuonna 2010 yhteensä kuusi. Poismuuton ja alhaisen syntyvyyden takia Muhun väkiluku laski 11 prosenttia vuosina 1996–2006.

Vuonna 2011 Muhun kunnassa oli 1 483 asukasta, joista 1 476 (99,5 %) oli virolaisia, 3 (0,2 %) venäläisiä ja 3 (0,2 %) muita kansallisuuksia.

## Liikenne
Muhun Kuivastusta on lauttayhteys mantereelle Läänerannan Virtsuun. Saarenmaan saarelle johtaa pengertie, joka ylittää Väike väinin salmen. Yhteydet ovat osa valtatietä 10. 

## Lähteet

## Aiheesta muualla
Afonso de Albuquerque (1884)

**Afonso de Albuquerque** oli Portugalin laivaston vuonna 1884 vesillelaskettu siirtomaasluuppi eli aviso.

## Valmistus
Alus tilattiin Lontoosta Thames Ironworks and Shipbuilding Companyltä. Alus laskettiin vesille 9. heinäkuuta 1884.

## Palvelus
Alus romutettiin noin vuonna 1912.

## Lähteet
*
*

### Viitteet
Rainha de Portugal (1875)

**Rainha de Portugal** oli Portugalin laivaston vuonna 1875 vesillelaskettu Mindello-luokan siirtomaasluuppi eli aviso.

## Valmistus
Alus tilattiin Thames Ironworks and Shipbuilding Companyltä Lontoosta. Alus laskettiin vesille 16. lokakuuta 1875.

## Palvelus
Alus romutettiin vuonna 1910.

## Lähteet
*
*

### Viitteet
FK Modriča

**Fudbalski klub Modriča** on jalkapalloseura Modričan kaupungista. Seura pelaa kaudella 2018–2019 Druga liga Republike Srpskessa, joka on Bosnia ja Hertsegovinan miesten jalkapalloilun kolmanneksi korkein sarjataso. Modriča on voittanut maansa mestaruuden kaudella 2007–2008. Bosnia ja Hertsegovinan Cupin se voitti vuonna 2004.

## Lähteet
Harjusikojuuri

**Harjusikojuuri** eli **sikojuuri** (*Scorzonera humilis*) on asterikasvien (Asteraceae) heimoon ja sikojuurien (*Scorzonera*) sukuun kuuluva kasvilaji. Se on monivuotinen ruohovartinen kasvilaji, joka muodostaa kasvustoja. Harjusikojuuren voi sekoittaa lähinnä etelänarnikkiin (*Arnica montana*), mutta lajit ovat erotettavissa toisistaan lehtiasennon sekä mykeröiden ulkonäön perusteella.

Harjusikojuuri voi kasvaa noin 40&nbsp;cm korkeaksi ja sillä on vankka juurakko. Varret ovat kasvutavaltaan pystyjä ja niissä on karvoja, jotka muistuttavat harvahkoa hämähäkinverkkoa. Varressa on vain muutamia lehtiä, ja ne ovat kapeita. Varsien tyvellä lehtiruusukkeina olevat lehdet ovat 20–30&nbsp;cm pitkiä. Harjusikojuuren kukinnot ovat keltaisia mykerökukintoja, jotka ovat noin 4&nbsp;cm leveitä. Kehtosuomut ovat leveänsuikeita ja ne sijaitsevat useammassa rivissä. Kehtosuomut ovat useimmiten samaan tapaan karvaisia kuin varsikin. Harjusikojuuri kukkii touko–kesäkuussa, ja kukinnot ovat auki vain aurinkoisella säällä.

Harjusikojuuri kasvaa laidunmailla ja hoidetuilla niityillä sekä tienvarsilla ja metsänreunoissa. Suomessa harjusikojuurta tavataan vain eteläisessä Suomessa, lähinnä Uudenmaan länsiosissa. Ruotsissa se on melko yleinen maan etelä- ja keskiosissa, mutta vähentynyt niittyjen hoidon vähentyessä.

## Lähteet

## Aiheesta muualla
* Laji.fi: Harjusikojuuri (''Scorzonera humilis'')
* LuontoPortti: Sikojuuri (''Scorzonera humilis'')
* Pohjolan kasvien pauloissa: ''Scorzonera humilis'' - harjusikojuuri
* Global Biodiversity Information Facility (GBIF): ''Scorzonera humilis''
Aappo Heikkinen

**Frans Abraham (Aappo) Heikkinen** (30. maaliskuuta 1890 Oulu – 7. huhtikuuta 1961 Oulu) toimi pitkään Oulun työväenopiston rehtorina.

Aappo Heikkisen vanhemmat olivat urakoitsija Juho Heikkinen ja Anna Toppinen-Lauri. Heikkinen tuli ylioppilaaksi 1910 ja valmistui filosofian kandidaatiksi 1913 ja lisensiaatiksi (tohtoriksi) 1933, hänen väitöskirjansa käsitteli Friedrich Nietzscheä. Heikkinen toimi Oulun työväenopiston johtajana 1920–1926 ja uudelleen vuodesta 1935, aina 1950-luvulle eläkkeelle jäämiseensä saakka. Kotkan työväen opiston johtaja Heikkinen oli 1926–1929 ja Oriveden opiston opettaja 1933–1935. Hän oli myös Oulun eteläisen vaalipiirin sihteeri 1922–1929 ja lehtori helsinkiläisessä lyseossa 1920-luvun lopussa.

## Lähteet
Duque de Terceira (1864)

**Duque de Terceira** oli Portugalin laivaston vuonna 1864 vesillelaskettu puurunkoinen siirtomaasluuppi eli aviso.

## Valmistus
Alus tilattiin Lissabonin laivastontelakalta. Alus laskettiin vesille 1864.

## Palvelus
Alus ei ole enää palveluksessa vuonna 1905.

## Lähteet
*

### Viitteet
Shelbourne FC

**Shelbourne Football Club** on jalkapalloseura Dublinin kaupungista. Seura pelaa vuonna 2018 Irlannin toiseksi korkeimmalla sarjatasolla Irlannin 1. divisioonassa. Shelbourne on voittanut 12 kertaa Irlannin mestaruuden. Viimeisin mestaruus on vuodelta 2006. FAI Cupin Shelbourne on voittanut seitsemän kertaa. Seura on perustettu vuonna 1895.

## Mestaruudet

* Irlannin mestaruus: 
** 1925–26, 1928–29, 1930–31, 1943–44, 1946–47, 1952–53, 1961–62, 1991–92, 1999–2000, 2001–02, 2003, 2004, 2006, 2024

* FAI Cup
** 1938–39, 1959–60, 1962–63, 1992–93, 1995–96, 1996–97, 1999–2000

## Lähteet
FK Metalurg Skopje

**Fudbalski klub Metalurg Skopje** () on skopjelainen jalkapalloseura. Metalurg on pelannut 2010–luvulla useasti Eurooppa-liigassa päästen parhaimmillaan kolmannelle karsintakierrokselle. Metalurg putosi kauden 2015–2016 jälkeen pois Pohjois-Makedonian pääsarjasta.

## Lähteet
Johan Erik Stadigh

**Johan Erik Stadigh** (20. elokuuta 1832 Turku – 1. helmikuuta 1918 Turku) oli suomalainen juristi ja Turun hovioikeuden varapresidentti.

Stadighin vanhemmat olivat Turun kaupungin rahastonhoitaja Bror Erik Stadigh (1806–1834) ja Gustava Margareta Råberg. Hän kävi Turun yläalkeiskoulua ja Turun lukiota ja pääsi ylioppilaaksi 1851. Hän suoritti Helsingin yliopistossa tuomarintutkinnon 1854, oli auskultanttina Turun hovioikeudessa ja sai varatuomarin arvon 1857.

Stadigh oli Turun hovioikeudessa ylimääräisenä notaarina 1855–1857, kanslistina 1857–1861, kirjaajana 1861–1862, ylimääräisenä viskaalina 1862–1863, notaarina 1863–1868, apujäsenenä 1867–1870, protonotaarina 1868–1869 ja sihteerinä 1869–1870. Hänestä tuli hovioikeuden asessori 1870, hovioikeudenneuvos 1878 ja varapresidentti 1895. Hänet erotettiin virasta ensimmäisen sortokauden aikana 1902 mutta hän pääsi palaamaan entiseen virkaansa 1907 jossa hän oli sitten eroonsa saakka 1908. 

Johan Erik Stadigh oli naimisissa vuodesta 1871 Emilia Henriette Wichmannin (k. 1920) kanssa. Heidän lapsiaan olivat Viipurin ruotsalaisen lyseon lehtori, filosofian tohtori Väinö Erik Elias Stadigh (1876–1944) ja asianajaja Paavo Yrjö Julius Stadigh (1879–1950).

## Lähteet

## Aiheesta muualla
* Asevelvollisuuslain noudattamatta jättämisen takia eronneita tai erotettuja virkamiehiä, kuvakooste vuodelta 1903, Museovirasto, Historian kuvakokoelma (Finna)
FC Sioni Bolnisi

**Football Club Sioni Bolnisi** on jalkapalloseura Bolnisin kaupungista. Seura pelaa vuonna 2018 Georgian korkeimmalla sarjatasolla Erovnuli Ligassa. Sioni on voittanut kaudella 2005–2006 Georgian mestaruuden.

## Lähteet
Tuomari Nurmio ja Viides kolonna

**Tuomari Nurmio ja Viides kolonna** oli suomalainen musiikkiyhtye, joka toimi vuosina 1980–1981. Yhtyeen musiikillinen johtaja oli Tuomari Nurmio, joka sävelsi ja sanoitti lähes kaikki kappaleet yhtyeen vuonna 1980 julkaistulla ainoalla albumilla *[[Maailmanpyörä palaa]]*. 

## Kokoonpano
* Tuomari Nurmio – laulu, kitara
* Ahti Marja-Aho – viulu, urut
* Luumu Kaikkonen – kitara
* Alf Forsman – rummut
* Tema Lampinen – basso

## Lähteet
*
Tryparsamidi

**Tryparsamidi** (C8H11AsN2O4) on arsonihappoihin kuuluva orgaaninen yhdiste. Se sisältää hiilen ja arseenin välisen sidoksen eli kuuluu arseenin organometalliyhdisteisiin. Tryparsamidia on käytetty lääketieteessä unitaudin hoitoon, mutta sen käytöstä on luovuttu haittavaikutusten ja resistenttiyden ilmenemisen vuoksi.

## Käyttö
Tryparsamidia käytettiin yleensä sen natriumsuolana, joka on väritöntä ja veteen liukenevaa kiteistä ainetta. Se liukenee myös vähäisessä määrin etanoliin. Tryparsamidi pelkistyy elimistössä varsinaiseksi vaikuttavaksi yhdisteeksi. Yhdiste tehoaa *Trypanosoma gambiense*-alkueläimeen ja sitä käytettiin unitaudin hoitamiseen 1920- ja 1930-luvuilla. Yhdiste annettiin ruiskeena joko suoneen tai lihakseen. Tryparsamidi läpäisee veri-aivoesteen ja kävi sen vuoksi sairauden hoitoon myös silloin kuin alkueläimet olivat päässeet jo keskushermostoon. Loisiot alkoivat kehittää vastustuskykyä aineelle jo 1930-luvulla, minkä vuoksi sille alettiin etsiä korvaavia vaihtoehtoja. Tryparsamidin aiheuttamia haittavaikutuksia voivat olla vaikutukset silmän linssiin, mikä ilmenee näkökentän kaventumisena, huonovointisuus, kuumeilu, tinnitus ja allergiset reaktiot.

Tryparsamidia valmistetaan arsaniilihapon ja klooriasetamidin välisellä reaktiolla natriumhydroksidin ja natriumkarbonaatin toimiessa emäksisinä katalyytteinä.

## Lähteet
Väinö Stadigh

**Väinö Erik Elias Stadigh** (17. helmikuuta 1876 Turku – 14. syyskuuta 1944 Parainen) oli suomalainen filosofian tohtori ja lyseon lehtori ja rehtori.

Stadighin vanhemmat olivat Turun hovioikeuden varapresidentti Johan Erik Stadigh ja Emilia Henriette Wichmann. Hän pääsi ylioppilaaksi 1895 Turun ruotsalaisesta reaalilyseosta ja valmistui Helsingin yliopistosta filosofian kandidaatiksi 1899 sekä lisensiaatiksi ja tohtoriksi 1902.

Stadigh oli Viipurin ruotsalaisen lyseon matematiikan, fysiikan ja kemian vanhempana lehtorina vuodesta 1915 alkaen ja toimi myös koulun rehtorina. 

Väinö Stadigh oli naimisissa 1909–1942 Valborg Krookin (k. 1942) kanssa. Hänet on haudattu Turun hautausmaalle. 

## Teoksia
Nimellä *V. E. E. Stadigh*:
* *Ein ueber Funktionen, die algebraische Differentialgleichungen befriedigen, und ueber die Eigenschaft der Funktion s keiner solchen Gleichung zu genügen*, väitöskirja. Helsingfors 1902
Nimellä *V. Stadigh*:
* *Algebrallisten lausekkeiden piirtämisen mahdollisuudesta sekä kuution kahdistamisen ja kulman kolmio-jaon mahdottomuudesta* teoksessa *Hämeenlinnan lyseo. Kertomus lukuvuodesta 1905-1906*. Hämeenlinna 1906
* *Alkeisgeometristen piirtämistehtävien suorittamisesta yksinomaan harpilla* teoksessa *Tampereen klassillinen lyseo. Kertomus lukuvuodesta 1913-1914*. Tampere 1914
* *Alkeisgeometristen piirtämistehtävien suorittamisesta yksinomaan viivottimella* teoksessa *Tampereen klassillinen lyseo. Kertomus lukuvuodesta 1914-1915*. Tampere 1915

## Suomennoksia
* Severin Johansson : *Laskennon oppikirja* ; suomensi V. Stadigh. Söderström, Helsinki 1917

## Lähteet